## Carlos Mazón anuncia la intenció del Fons Monetari Internacional d’establir una delegació a València

*** Indica que este *hub* estarà destinat a una “oficina tecnològica i d’assessorament” i que suposarà un “focus de creació d’ocupació”
* Destaca que esta iniciativa “reflectix que la Comunitat Valenciana és una referència per a les grans entitats mundials i indica una clara aposta pel talent del nostre territori”**

**València.**

El president de la Generalitat, Carlos Mazón, ha anunciat que el Fons Monetari Internacional té la intenció d’obrir “la seua primera delegació a Espanya a València” després de mantindre una reunió amb representants de l’organisme.

Així, ha indicat que, este *hub* estarà destinat a una “oficina tecnològica i d’assessorament” i ha destacat que esta iniciativa “reflectix que el nostre territori és una referència per a les grans entitats mundials” i serà un impuls per al desenrotllament econòmic i social de la Comunitat Valenciana.

Així mateix, ha realçat que “esta oficina de l’FMI suposarà, entre altres coses, un focus de creació d’ocupació”, ja que contribuirà a la generació d’entre 50 i 100 llocs de treball en una primera fase.

El president ha assenyalat que “esta decisió mostra una clara aposta pel talent del nostre territori i ens reforça com a pol d’atracció i retenció de nous projectes, així com indicativa de tot el molt i bo que sabem fer en la Comunitat”.

La trobada ha comptat amb la presència de la consellera d’Economia i Hisenda, Ruth Merino i diferents representants de la Generalitat així com de l’Ajuntament de València i del Govern d’Espanya.

Fecha: 18/06/2025